Povratne informacije o nastavi na daljinu

* rezultati ankete - roditelji –

travanj, 2020.

U anketi sudjelovalo je 325 sudionika. Anketa je internog karaktera OŠ Josipa Kozarca, Vinkovci.

Cilj ankete: nakon pet tjedana nastave na daljinu, prikupiti informacije o nastavi održanoj na taj način od roditelja naših učenika.

**Mišljenje roditelja o tvrdnjama koje se odnose na online učenje i poučavanje**

„MOJE DIJETE I ONLINE UČENJE“

Većina roditelja slaže se kako njegovo dijete lako se koristi tehnologijom koja je potrebna za online učenje.

Većina roditelja ne slaže se s tezom kako online učenje veseli njihovo dijete više nego učenje u učionici. Također nemaju dojam da je njihovo dijete na kraju dana iscrpljeno u online okruženju. Ne misle da njihovo dijete dobiva previše zadataka

„MOJ ODNOS PREMA PROCESU UČENJA MOGA DJETETA“

Većina roditelja je mišljenja kako se ne uključuje više u proces učenja svoga djeteta tijekom nastave na daljinu, u odnosu na učenje u učionici. Velika većina roditelja ne piše domaće zadaće svome djetetu umjesto njega. Većina roditelja svakodnevno provjerava zadatke koje je njegovo dijete odradilo. Nisu zadovoljni online poučavanjem u odnosu na poučavanje u učionici.

Većina ih redovito komunicira s učiteljicom/razrednikom. Ne misle da online nastava njihova djeteta iziskuje njihov dodatan napor. Roditelji se dobro snalaze s tehnologijom kako bi mogla djetetu pomoći. Ne misle da se od njih previše očekuje u smislu davanja podrške u učenju njihovoj djeci.

„RAD UČITELJA“

Većina roditelja primjećuju kako se učitelji brinu o tome kako se njihovo dijete osjeća i hrabre ga. Slažu se da se učitelji trude olakšati rad s djecom. Većina misli kako su učitelji preopterećeni.

**Roditeljske procjene sastavnica učenja i poučavanja u online nastavi**

„UČINKOVITOST NAŠIH UČITELJA“

Roditelji su podijelili sljedeće ocjene:

 (4) vrlo dobar – način na koji učitelji objašnjavaju nastavne sadržaje

(5) odličan – pomoć i podrška djetetu od strane učitelja/razrednika

(5) odličan – materijali za učenje koje šalju učitelji

(5) odličan – entuzijazam i motiviranost učitelja

„UČINKOVITOST MOGA DJETETA“

(5) odličan i (4) vrlo dobar – ocjenjen rad i trud svoga djeteta

(4) vrlo dobar – ocjenjena motivacija svoga djeteta za učenje

„UČINKOVITOST ŠKOLE U UPRAVLJANJU KRIZOM“

(5) odličan – način na koji škola (stručna služba, ravnatelj) upravlja ovom krizom

**Roditeljske procjene pozitivnih i negativnih aspekata učenja i poučavanja u online nastavi**

„POZITIVNI ASPEKTI“

*„…nema potrebe za ranim ustajanjem, angažiranost učitelja, djeca više vremena provode kod kuće, manje stresa, povećanje informatičke pismenosti, jasnoća uputa za učenje, samostalnost djece, trud učitelja u pripremi i slanju nastavnih materijala, zanimljivo učenje i veća motivacija kod djece, fleksibilnost radnih obaveza, razumijevanje učitelja zbog kašnjenja s predajom zadaća zbog čestih tehničkih problema, primjene tehnologije u nastavi, dostupnost i podrška učitelja/razrednika, Zoom, dijete ima više vremena i slobode u odlučivanju o učenju, odlična suradnja učiteljice i stručne službe, poticanje samostalnosti u učenju, samodiscipline i odgovornosti, čuvanje zdravlja djece…“*

„NEGATIVNI ASPEKTI“

*„…zbrka, djeca dobivaju više domaće zadaće, djeca nemaju osjećaj stvarne obaveze, nema provjere znanja, neki nastavni sadržaji nisu jasno objašnjeni, prevelika očekivanja učitelja, nestručna poduka, učenici samostalno i sporije svladavaju nove sadržaje, prebrzo obrađivanje nastavnih sadržaja, izostanak radnih navika djeteta, socijalno distanciranje od prijatelja iz škole, postupno smanjivanje motivacije za učenje, nema verbalnog i izravnog kontakta, manjak povratnih informacija, nemogućnost postavljanja pitanja i dobivanja pojašnjenja, dijete provodi previše vremena pred računalom, nedovoljna informatička opremljenost u kućanstvu, cjelodnevno učenje, puno zadaće iz pojedinih predmeta, djeca gube kontinuitet učenja, mogućnost varanja, svakodnevni problemi s mrežom, nema čvrste strukture nastave…“*

**Preporuke i želje roditelja za unaprjeđenje rada u online nastavi**

*„…uključila bih obavezne tjelovježbe uz snimanje izrade i slanje nastavniku,*

*Jednom tjedno online druženje s učiteljicom, da nastavnici daju povratne informacije na domaće zadaće konkretnije, a ne da se sve svede na ok, super, odlično, bravo.*

*…manje zadaća, povezivanje učenika u razredu putem Zoom-a, više online edukativnih igara za ponavljanje, uvesti češće provjere kako bi se vidjelo koliko su naučili, potpuno sa zadovoljna online radom u Zoom-u,*

*…bravo za ravnatelja, nastavnike i stručne suradnike na načinu rada i brizi za našu djecu, da vikend bude slobodan za učenike i djecu, pohvale većini nastavnika predmetne nastave na dobro prezentiranim materijalima, dati manje zadaća…“*

**Pohvale učiteljima**

*„…hvala učiteljicama i svim pedagoškim djelatnicima što se trude djeci i roditeljima olakšati ovo svima teško vrijeme,*

*Želim pohvaliti trud nastavnika, sadržaje kojima nastoje djetetu približiti učenje i učiniti ga zabavnim te mogućnost individualnog, boljeg upoznavanja učenika izravnom komunikacijom s njim,*

*Pohvaljujemo senzibiliranost stručnog osoblja škole, a posebno učiteljice, vjeroučiteljice i nastavnice stranog jezika prema učenicima*

*Pohvala stručnim službama – koje se stvarno trude da se djeca ne osjećaju usamljeno i ohrabruju ih, svakodnevno.*

*Pohvaljujemo učitelje za trud u pripremi sadržaja, također za pomoć koju su spremni pružiti…“*